Ճեղքում (թանգարան)

**«Ճեղքում» համայնապատկեր թանգարան,** եռաչափ գրաֆիկական գեղանկար համայնապատկեր Լենինգրադի պաշարմանը և ճեղքմանը նվիրված «Ճեղքում» հուշահամալիր թանգարան-արգելոցում։

Բացվել է 2018 թվականի հունվարի 18-ին, այն ռազմական հուշահամալիրներից է, որը միավորված է «Լենինգրադի պաշտպանություն և պաշարում» ընդհանուր թեմայով։ Այն գտնվում է նույն տարածքում, ինչ « Լենինգրադի պաշարման ճեղքումը» թանգարան-դիորամա։ Այն բաղկացած է համայնապատկերից և Հայրենական մեծ պատերազմի ռազմական տեխնիկայի` տանկերի լուսանկարչական էքսպոզիցիայից:

Միակ թանգարանը, որը նվիրված է Լենինգրադի ռազմաճակատի 63-րդ հրաձգային դիվիզիայի խորհրդային զինվորներին, ովքեր ճեղքել են Լենինգրադի պաշարումը 1943 թվականի հունվարին, որի արդյունքում հնարավոր է դարձել կառուցել երկաթուղի դեպի Լենինգրադ՝ «Հաղթանակի ճանապարհը»:

Այն գտնվում է Լենինգրադի մարզի Կիրովսկի շրջանում, Նևայի ձախ ափին, Լադոգա լճի հարավային հատվածում` Լադոգայի կամրջի մոտ, Մուրմանսկի մայրուղու 41-րդ կիլոմետրի վրա:

## Պատմություն
Թանգարանը գտնվում է այն վայրում, որտեղ սովետական զորքերը հատել են Նևան՝ ձախ ափին ամրանալու ունենալու համար, իսկ հունվարի 14-ին՝ հարձակում են սկսել Շլիսելբուրգ-Սինյավինոյի հատվածում և միավորել ուժերը Վոլխովի ճակատի հետ՝ ճեղքելով շրջափակումը։ Թանգարանը բացվել է 2018 թվականի հունվարին:

Ցուցահանդեսի գաղափարը պատկանում է «Նևսկի Բատալիստ» ստեղծագործական արհեստանոցի ղեկավար Դմիտրի Պոշտարենկոյին, որը Համառուսաստանյան ժողովրդական ճակատի կենտրոնական շտաբի անդամ է, «Հայրենական մեծ պատերազմի վետերաններ» պատմական ընկերության հեղինակը, Լենինգրադի ճակատամարտի մասնակից Լեոնիդ Մոտորինին և պաշտոնաթող գնդապետ Վյաչեսլավ Պանֆիլովին:
 
2022 թվականի գարնանը աշխատակիցներն իրենց աջակցությունն են ցույց տվել Ռուսաստանին. հսկայական Z տառով (Ռուսաստանի Ուկրաինա ներխուժման խորհրդանիշ) պաստառ են տեղադրել թանգարանի ճակատին, աջակցելով Ռուսաստանի ներխուժմանը Ուկրաինա՝ վկայակոչելով Ռուսաստանի գործողությունների ազատագրական բնույթի քարոզչական պատմությունը և իրավիճակը համեմատելով Հայրենական մեծ պատերազմի հետ:

## Նկարագրություն
«Լենինգրադի շրջափակման ճեղքում» թանգարան-արգելոցը բաղկացած է երկու թանգարանից և ռազմական տեխնիկայի ցուցադրությունից.

* Թանգարան-դիորամա
* Համայնապատկեր թանգարան
* Ռազմական տեխնիկայի ցուցադրություն թանգարանի տարածքում գտնվող համայնապատկերի կողքին, որտեղ ներկայացված են Հայրենական մեծ պատերազմի տանկերը, որոնք մասնակցել են Լենինգրադի համար մղվող մարտերին։

Ռազմատեխնիկան բարձրացվել է Լադոգա լճի հատակից, КВ-1с  տանկը եղել է Տուրիշկինո գյուղի մոտ գտնվող ճահճի մեջ.

* КВ-1с տանկը բարձրացրել են Լադոգա լճի հատակից Բելառուսից *«Պոիսկ»* («Поиск») ակումբի անդամները 2003 թվականի ապրիլին։ Ցուցադրվում է 2003 թվականի սեպտեմբերից։
* Տանկ T-26 - բարձրացվել է նույն թվականին, տեղադրվել է 2005 թվականի հունվարին:
* Տանկ T-38 - բարձրացվել է 2005 թվականի փետրվարին, տեղադրվել է 2005 թվականի մայիսին
* 2007 թվականի հունվարին տեղադրվել են ևս երկու տանկ՝ КВ-1с և БТ-5 տանկերը։

Ռազմատեխնիկան վերականգնվել է Սրեդնե-Նևսկի նավաշինական գործարանում:

«Լենինգրադի պաշարման ճեղքումը» պատմագեղարվեստական համայնապատկերը պատմում է, թե ինչպես է Լենինգրադի ռազմավարական պաշտպանական գործողության շնորհիվ տեղի ունեցել Լենինգրադի պաշարման ճեղքումը 1943 թվականին: Այն բաղկացած է երկու սրահից։

Առաջին սրահում ցուցադրությունը ներկայացված է երկու ֆիլմով: Դրանցից առաջինը վավերագրական քրոնիկոն է, որը պատմում է խորհրդային զորքերի և Նևսկի Պյատաչոկի կամրջի վրա կռված մարդկանց շրջափակումը ճեղքելու հինգ փորձերի մասին։ Մուլտիմեդիա ցուցահանդեսի երկրորդ մասը անիմացիոն ֆիլմ է, որը պատմում է պաշարված քաղաքի կյանքի մասին՝ ներկայացնելով տեսարաններ շրջափակման 812 ողբերգական օրերից՝ 1941 թվականի հոկտեմբերից մինչև 1943 թվականի հունվարը:

Երկրորդ սրահը՝ 500 քառակուսի մետր մակերեսով, բաղկացած է լայնածավալ համայնապատկերից, որը ներկայացնում է դրամատիկ իրադարձությունները, որոնք տեղի են ունեցել 1943 թվականի հունվարի վճռական բեկման նախօրեին՝ «Իսկրա» գործողության ժամանակ մարտերի տեսարանները, երբ Լենինգրադի ճակատի 67-րդ բանակը մղել է ամենակատաղի մարտերը Լենինգրադի համար:

Ցուցահանդեսը վերստեղծում է մարտական տեսարան, որում ներգրավված են իրադարձություններին մասնակցած 30 գործիչներ: Յուրաքանչյուր մասնակցի կերպարը իրական մարդկանց ֆիզիկական արտաքինով է, ովքեր կռվել են այս գծում: Ներկայացվում է յուրաքանչյուր հերոսի պատմությունը և կենսագրական փաստերը:

Խրամուղու տեսքով ցուցադրությունն ընդգրկում է համայնապատկերային տեսարանը, որի ներքևում գտնվում է զենքի, սարքավորումների, զինամթերքի, անձնական իրերի և այլ վավերական նյութերի թանգարանային հավաքածուն: Դրանք հայտնաբերվել են Լենինգրադի մարզում «Հիշողության հերթափոխ» («Вахта Памяти») կոչվող որոնողական խմբերի կողմից:

## Նշանակություն
Համայնապատկերի թանգարանը քաղաքի բնակիչների և նրա պաշտպանների, զորամասերի և զինծառայողների հիշատակն է, ովքեր պաշտպանել են Լենինգրադը և ճեղքել նացիստական զորքերի շրջապատումը: Հուշարձանը հիշեցնում է գերմանական ֆաշիզմի հանցագործությունները, թե ինչպես զանգվածային ռմբակոծությունների և հրետակոծությունների արդյունքում քաղաքն ավերվել է, խաղաղ բնակչությունը դարձել նացիստական սովի ծրագրի պատանդ և ցեղասպանության զոհ:

## Պատկերասրահ

## Տես նաև
* Լենինգրադի պաշարման ճեղքումը (դիորամա)
* Փառքի կանաչ գոտի
* Ճեղքում (հուշահամալիր)

## Ծանոթագրություններ

## Արտաքին հղումներ
* 

Կատեգորիա:2018 հիմնադրված թանգարաններ
Կատեգորիա:Լենինգրադի բլոկադա
Կատեգորիա:Լենինգրադի մարզի հուշարձաններ
Կատեգորիա:Հայրենական մեծ պատերազմի թանգարաններ